Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 4. marca 2008

Materiál číslo:  144/2008

K bodu : Návrh na prevod vlastníctva nebytového priestoru (obchodno-prevádzkový
               priestor) v správe mestskej časti Bratislava-Petržalka
               _________________________________________________________________

Predkladá:                                                                                        Návrh uznesenia:

Marián Miškanin                                                                             v prílohe
prednosta MÚ

Prerokované:

v Miestnej rade mestskej časti   
Bratislava-Petržalka dňa 19. februára 2008

Spracoval:

Ing. Jana Žilincová
oddelenie nakladania s majetkom

Návrh uznesenia:

Miestne zastupiteľstvo mestskej časti Bratislava-Petržalka po prerokovaní

Alternatíva 1:

 s c h v a ľ u j e

odpredaj obchodno-prevádzkového priestoru:
- na Rovniankovej 13 v Bratislave o ploche 75,99 m2
  Ing. Ľubici Šovčíkovej, Holíčska 4, 851 05 Bratislava

za cenu 10.000,- Sk/m2 s podmienkami:
1.   Kúpna zmluva bude  kupujúcim  podpísaná  do  60 dní od schválenia v Miestnom zastupi-
teľstve mestskej časti Bratislava-Petržalka. V prípade, že kúpna zmluva nebude kupujúcim v uvedenom termíne podpísaná, toto uznesenie stráca platnosť.
2.   Kupujúci  uhradí  kúpnu  cenu  naraz do  30  dní  od  podpísania kúpnej zmluvy obidvomi 
      zmluvnými stranami.

Alternatíva 2:

1. n e s c h v a ľ u j e

 odpredaj obchodno-prevádzkového priestoru:
- na Rovniankovej 13 v Bratislave o ploche 75,99 m2
  Ing. Ľubici Šovčíkovej, Holíčska 4, 851 05 Bratislava

2. s c h v a ľ u j e,

- že nebytové priestory v správe mestskej časti Bratislava-Petržalka sa v tomto 
  volebnom období nebudú predávať

Alternatíva 3:

s c h v a ľ u j e,

- že nebytové  priestory  v správe mestskej časti Bratislava-Petržalka sa v tomto 
  volebnom období nebudú predávať okrem nebytových priestorov, ktoré sú pre
  mestskú časť Bratislava-Petržalka neupotrebiteľné

Dôvodová správa

Obchodno-prevádzkový priestor:

Nebytový priestor:                 Rovniankova 13, Bratislava, plocha 75,99 m2    
                                               nájomca Ing. Ľubica Šovčíková, Holíčska 4, Bratislava                             
Účel nájmu:                            kancelárie
Doba nájmu:                           do 31. 8. 2011
ročné nájomné:                        24.420,- Sk
10.000,- Sk/m2  :                     759.900,- Sk                                       
Nájomné k 31. 01. 2008 je uhradené.
Nebytový priestor na Rovniankovej 13 v Bratislave bol v nevyhovujúcom technickom stave a nájomca investoval do jeho rekonštrukcie 613.000,- Sk (fotodokumentácia a rozpis prác v prílohe).

Nájomca nebytového priestoru predložil čestné vyhlásenie v zmysle ustanovenia § 9 ods. 4, 5, 6 zákona SNR č. 138/1991 Zb. o majetku obcí v znení neskorších predpisov.

     Nájomca nebytového priestoru požiadal o odkúpenie nebytového priestoru v súlade so zákonom Národnej rady Slovenskej republiky č. 182/1993 Z. z. o vlastníctve bytov a nebytových priestorov  v znení  neskorších   predpisov   a v  súlade  so  Všeobecne  záväzným  nariadením hlavného  mesta Slovenskej  republiky  Bratislavy č. 6/1995 o prevode vlastníctva 
bytov a nebytových priestorov zo dňa 19. 10. 1995 v znení ďalších úprav. 
     Podľa  § 10 ods. 1 a 3 Všeobecne  záväzného  nariadenia  hlavného mesta Slovenskej republiky Bratislavy č. 3/2007 zo dňa 31. 05. 2007, ktorým sa mení Všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov v znení neskorších predpisov je minimálna cena nebytového priestoru 10.000,- Sk/m2. Cena nebytového priestoru sa dojednáva dohodou predávajúceho a kupujúceho.
     Podľa § 10 ods. 4 a 5 uvedeného nariadenia miestne zastupiteľstvo mestskej časti alebo mestské zastupiteľstvo podľa § 12 tohto nariadenia v uznesení o schválení prevodu vlastníctva nebytového priestoru určí okrem všeobecných náležitostí spôsob splácania ceny nebytového priestoru a spoluvlastníckeho podielu na zastavanom a priľahlom pozemku a spôsob zabezpečenia pohľadávky do splatenia ceny. Ak prevod vlastníctva nebytového priestoru schvaľuje miestne zastupiteľstvo mestskej časti podľa § 12 písm. a) tohto nariadenia, je vo svojom rozhodovaní viazané predchádzajúcim súhlasom primátora s prevodom vlastníctva nebytového priestoru. Primátor hl. mesta SR Bratislavy súhlasil s odpredajom uvedeného priestoru listom zo dňa 21. 01. 2008 (v prílohe).

Podmienky splácania ceny nebytového priestoru a spoluvlastníckeho podielu na zastavanom a priľahlom pozemku a spôsob zabezpečenia pohľadávky do splatenia ceny:
1.   Kúpna zmluva bude  kupujúcim  podpísaná  do  60 dní od schválenia v Miestnom zastupi-
teľstve mestskej časti Bratislava-Petržalka. V prípade, že kúpna zmluva nebude kupujúcim v uvedenom termíne podpísaná, toto uznesenie stráca platnosť.
2.   Kupujúci  uhradí  kúpnu  cenu  naraz do  30  dní  od  podpísania kúpnej zmluvy obidvomi 
      zmluvnými stranami.

     Materiál bol prerokovaný v operatívnej porade starostu dňa 04. 02. 2008, v komisii podnikateľských činností dňa 15. 11. 2007 a vo finančnej komisii dňa 10. 12. 2007 (stanoviská komisií v prílohe).
     Návrh na prevod vlastníctva nebytového priestoru v správe mestskej časti Bratislava-Petržalka bol dňa 19. 02. 2008 prerokovaný v miestnej rade, ktorá uznesením č. 154 neodporučila  Miestnemu  zastupiteľstvu mestskej časti Bratislava-Petržalka schváliť odpredaj
nebytového priestoru na Rovniankovej 13 v Bratislave Ing. Ľubici Šovčíkovej a navrhla prijať uznesenie, že nebytové priestory v mestskej časti Bratislava-Petržalka sa v tomto volebnom období nebudú predávať.

Stanovisko
komisie podnikateľských činností zo dňa 15. 11. 2007

Prítomní:  Ing. Jiří Rusnok
                   Stanislav Fiala
                   Ing. Anton Brath
                   Andrea Jakubíková
                   Vlastimila Antošková      

     Komisia podnikateľských činností na svojom zasadnutí dňa 15. 11. 2007 prerokovala žiadosť o odpredaj nebytového priestoru v správe mestskej časti Bratislava-Petržalka.  Vykonala obhliadku nebytového priestoru v teréne a zaujala nasledovné stanovisko :

 Komisia odporúča Miestnemu zastupiteľstvu mestskej časti Bratislava-Petržalka   
    schváliť odpredaj nebytového  priestoru  za cenu 10.000,-Sk/ m2 :
    - na Rovniankovej  13 v Bratislave o ploche 75,99 m2 
         Ing. Ľubici  Šovčíkovej, Holíčska 4, Bratislava (kancelária)

Hlasovanie : 
za : 4 (4 poslanci)                                                   proti : 0                          zdržal sa : 1

                                                                                                 Ing. Jiří Rusnok, v.r.
                                                                                                          predseda
                                                                                         komisie podnikateľských činností

Za správnosť : Ing. Klaudia Plačková

Stanovisko
finančnej komisie pri miestnom zastupiteľstve Bratislava-Petržalka zo dňa 10. 12. 2007

Prítomní: Mgr. Belohorec, Ing. Hanák, Ing. Vermeš, Mgr. Bakerová-Dragúňová, p. Števove, MUDr. Janota, PhD., CSc., Ing. Kocka, Ing. Plšek
Neprítomní: Ing. Weissensteiner  

K bodu : 
Návrh na prevod vlastníctva nebytového priestoru na Rovniankovej 13 v Bratislave      

Stanovisko:
Finančná komisia odporúča schváliť prevod vlastníctva nebytového priestoru.
Hlasovanie :
Prítomní : 8
Za           : 8
Proti        :0
Zdržal sa :0

V Bratislave 10. 12. 2007                                          Mgr. Michal Belohorec v.r.
                                                                                             predseda FK

Za správnosť: Ing. Lukáček